CELEX: 22012D0356
Language: et
Date: 2012-06-15 00:00:00
Title: 2012/356/EL: AKV-ELi ministrite nõukogu otsus nr 1/2012, 15. juuni 2012 , investeeringute rahastamise tingimuste läbivaatamise kohta (AKV-ELi partnerluslepingu II lisa 1. peatükk)

4.7.2012   
            
            
               ET
            
            
               Euroopa Liidu Teataja
            
            
               L 174/27
            
         AKV-ELi MINISTRITE NÕUKOGU OTSUS nr 1/2012,
   15. juuni 2012,
   investeeringute rahastamise tingimuste läbivaatamise kohta (AKV-ELi partnerluslepingu II lisa 1. peatükk)
   (2012/356/EL)
   AKV–ELi MINISTRITE NÕUKOGU,
   võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist partnerluslepingut, (1) nagu seda on viimati muudetud (edaspidi „AKV-ELi partnerlusleping”), eriti selle artiklit 100,
   ning arvestades järgmist:
   
               (1)
            
            
               AKV investeerimisrahastu ja Euroopa Investeerimispanga omavahendite AKV piirkonnas kasutamise vahehindamine tehti kooskõlas AKV-ELi partnerluslepingu II lisa artikliga 6b. Üheks vahehindamises esitatud soovituseks oli tagada täiendavad toetusallikad tehnilise abi jaoks.
            
         
               (2)
            
            
               Võttes arvesse vahehindamise tulemusi, tuleks AKV-ELi partnerluslepingu II lisa artikli 1 lõikega 3 ja artikli 2 lõikega 9 ette nähtud intressitoetusteks eraldatud vahendite osa, mida võib kasutada projektiga seotud tehnilise abi andmiseks, suurendada 10 protsendilt 15 protsendile,
            
         ON VASTU VÕTNUD KÄESOLEVA OTSUSE:
   Artikkel 1
   AKV-ELi partnerluslepingu II lisa muudetakse järgmiselt:
   
               1)
            
            
               artikli 1 lõige 3 asendatakse järgmisega:
               „3.   Intressitoetusi võib muuta kapitaliks või kasutada toetuste kujul. Intressitoetus, mille summa arvutatakse laenu väljamaksetähtpäevadel, võetakse Ib lisa punkti 2 alapunktis c sätestatud intressitoetusest ja makstakse otse pangale. Kuni 15 % intressitoetusteks eraldatud vahenditest võib kasutada ka projektiga seonduva tehnilise abi toetuseks AKV riikides.”;
            
         
               2)
            
            
               artikli 2 lõige 9 asendatakse järgmisega:
               „9.   Intressitoetusi võib muuta kapitaliks või kasutada toetuste kujul. Kuni 15 % intressitoetuste eelarvest võib kasutada projektiga seonduva tehnilise abi toetuseks AKV riikides.”
            
         Artikkel 2
   Käesolev otsus jõustub selle vastuvõtmise päeval.
   
      Port Vila, 15. juuni 2012
      
         
            AKV-ELi ministrite nõukogu nimel
         
         
            eesistuja
         
         A. BAPTISTE
      
   
   
      (1)  EÜT L 317, 15.12.2000, lk 3.